Hierdie is ‘n dag wat jy as vrou nie wil mis nie! Van ons land se bekendste sprekers soos; Melinda Bam, Leandie du Randt & Hykie Berg is saam vir die eerste keer op een verhoog en asof dit nie reeds genoeg is om jou opgewonde te maak om dadelik ‘n kaartjie te gaan koop nie word die dag verder aan gevul tot nuwe hoogtes wat jy ook die volgende name elk in hul eie reg sal leer ken. Elsa Esterhuizen, Bertha Le Roux, Melissa Swart, Quinne Brown, Cindy Swanepoel , Je-Ani Swiegelaar , Daniëlla van Heerden asook Izelle Hoffman.
Alle paaie sal lei na Rockwood Theatre in Parkview op 3 November op die Dag van Vroue KRAG!... 11 Sprekers;1 Sangeres,1 Verhoog ! Suid Afrikaanse Nuus Thread - Page 106 - Stormfront
Page 106 of 226 « First < 6 56 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 156 206 > Last »
08-14-2006, 05:52 AM #1051
OOS-KAAP: Vroue word teikens van rowers
JEFFREYSBAAI.– “Ek is net bly ons is lewendig.”
Dít was die woorde van ’n Jeffreysbaaise vrou wat uit die kloue van vermeende kapers ontsnap het.
Die 40-jarige vrou, wat uit vrees vir die rowers nie genoem wou word nie, en haar 65-jarige ma was Saterdagmiddag op pad na Jeffreysbaai vanaf Port Elizabeth op die Ou-Kaapweg pad.
“ ’n Wit Volkswagen Polo het agter ons gery en ons later by ’n stopstraat verbygesteek. Ek het aangeneem dat hulle iemand daar aflaai, maar die volgende oomblik het drie mans uit die wit motor geklim,” het die vrou gesê.
Twee van die mans het messe en ’n derde ’n vuurwapen gehad.
Sy het gesê dat die mans die motor genader het en dat een van die mans haar deur probeer oopmaak het.
Die vrou het haar motor in trurat gesit en weggejaag.
“Ek is bly dat ons die kaping ontsnap het en dat die rowers net klein krapmerke aan die motor gelos het,” het sy gesê.
Die vrou het die saak by die Jeffreysbaai polisiekantoor aangemeld.
In ’n ander voorval is ’n vrou van Despatch Saterdagoggend by haar huis met ’n vuurwapen gedreig en van R10 000 beroof.
Supt. Priscilla Naidu, polisiewoordvoerder, het gesê die vrou het by die Absa-bank op Despatch dié groot som geld getrek en sy is vermoedelik deur rowers agtervolg.
Volgens Naidu het die vrou haar motor parkeer toe ’n onbekende man haar genader het. Hy het haar met ’n vuurwapen gedreig toe sy nie haar handsak wou oorhandig nie.
Die rower en sy makkers het ná die roof in ’n silwer BMW weggejaag.
Geen verdagtes in albei gevalle is in hegtenis geneem nie.
08-14-2006, 06:52 PM #1052
OOS-KAAP: Winkelsentrum in Baai met bom gedreig
PORT ELIZABETH. – ’n Groot winkelsentrum moes gisteroggend hier ontruim word nadat die polisie ’n anonieme bomdreigement ontvang het.
Volgens kapt. Verna Brink, polisiewoordvoerder, het die polisie omstreeks 08:00 ’n oproep ontvang oor ’n bom in die Clearypark-winkelsentrum.
Die polisie en nooddienste is na die toneel ontbied en het die sentrum onmiddellik laat ontruim.
“Die beller het gesê die bom kon bes moontlik naby Electric Express of Mr. Price gevind word, maar die bomopruimingseenheid het die hele sentrum deurgesoek en niks gevind nie,” het Brink verduidelik.
Die sentrum is kort ná 09:00 oopgestel vir die publiek.
“Die ondersoekspan sal ’n opname van die oproep by radiobeheer kry en poog om die nommer na te spoor, maar as ’n openbare telefoonhokkie gebruik is, is die kanse skraal dat die beller opgespoor sal kan word,” het Brink bevestig.
Sy het gesê die vermoede bestaan dat die dreigement verbind kan word met stakende werknemers van Shoprite/Checkers.
Brink het verduidelik dat sulke oproepe soms net ’n waarskuwing is en dat die bom dalk op ’n ander plek geplant kan wees.
08-16-2006, 06:54 AM #1053
Man met diploma kry pos, al word graad vereis
Die Gautengse regering is onder skoot omdat hy glo iemand sonder die nodige kwalifikasies in ’n senior pos aangestel en dié amptenaar op sy beurt glo vriende van hom én sy vriendin werk gegee het.
Mnr. Paul Mashatile, LUR vir die tesourie, het in ’n geskrewe antwoord op ’n vraag in die wetgewer deur me. Hermène Koorts, DA-LPW en woordvoerder oor finansies, erken mnr. Azwianewi Mulaudzi, senior bestuurder: forensiese oudit in die Gauteng Shared Services Centre (GSSC) voldoen nie aan die vereistes vir die werk nie.
Mulaudzi is in Mei verlede jaar in dié pos aangestel. Volgens die posbeskrywing moet ’n kandidaat oor minstens ’n B-graad beskik en sal ’n verdere kwalifikasie as geoktrooieerde rekenmeester ’n voordeel wees.
Hy of sy moet ook ten minste sewe jaar se ervaring – waarvan drie jaar op senior bestuursvlak – van forensiese oudits hê.
Volgens Mashatile beskik Mulaudzi egter net oor ’n diploma in staatsfinansiering en oudit van die Universiteit van Venda, asook sertifikate in onder meer forensiese onderhoude en bedrogontleding.
Hy werk sedert Augustus 2001 as senior bestuurder: risikobestuur by die Johannesburgse metroraad.
Beweerde ongerymdhede in die GSSC is deur ’n voormalige senior amptenaar in die regering onder Koorts se aandag gebring.
Volgens ’n brief wat hy aan Mashatile en Koorts geskryf het, het Mulaudzi kort ná sy aanstelling ’n voormalige kollega van die metroraad as kliëntediensbestuurder aangestel.
Die situasie is vererger toe Mulaudzi se vriendin, ene Laura, hom by ’n spanboufunksie kom haal en glo aan amptenare gesê het sy begin een van die dae daar (by die GSSC) werk.
Sy is kort daarna aangestel:
Mnr. Emmanuel Mdawu, die GSSC se kommunikasiehoof, het beloof om op Beeld se navrae te reageer. Dit het egter nie gebeur nie.
08-16-2006, 07:06 AM #1054
Dina swyg in hofdrama
KAAPSTAD. – Skokgolwe het gister deur ’n stampvol hofsaal hier getrek toe me. Dina Rodrigues en haar vier medebeskuldigdes hul saak gesluit het sonder om ’n woord oor die opspraakwekkende moord op baba Jordan-Leigh Norton te rep.
’n Chaos het daarna byna in Hof 2 in die hooggeregshof hier uitgebreek toe ’n hoogs emosionele ma van die 17-jarige beskuldigde, wat ingevolge wetgewing nie geïdentifiseer mag word nie, gillend beswaar gemaak het omdat haar seun nie na die getuiebank geroep is nie.
“Ek wil hê hy moet getuig. Ek is nie daarvan in kennis gestel dat hy nie gaan getuig nie,” het die vrou wat van kop tot tone in swart geklee was, deur ’n Xhosa-tolk aan regter Basheer Wagley gesê.
Wagley het gesê adv. Charles Simon, wat namens haar seun en mnre. Sipho Mfazwe (33), Mongezi Bobotyane (25) en Zanethemba Gwada (19), verskyn het, het klaar besluit nie een van sy kliënte sal getuig nie.
“Sy moet vir haar ’n prokureur kry as sy enigiets verder wil sê.”
Verrigtings moes daarna vir vyf minute verdaag toe die vrou daarop aangedring het om die regter toe te spreek. Simon het toe met die ma oor die besluit gepraat.
Die vrou het daarna haar seun, wat reeds tronkstraf weens ’n ander oortreding uitdien, aangespreek terwyl hy en sy medebeskuldigdes ná die saak uitgestel is, in boeie na die hofselle begelei is.
“Jy sal in die getuiebank gaan staan en jou mond oopmaak as julle weer in hof verskyn,” het sy met ’n harde stem aan hom gesê terwyl hy emosieloos na haar gestaar het.
Gister se dramatiese gebeure was binne enkele minute iets van die verlede, anders as die verloop van die saak met talle vertragings weens onder meer beweerde botsende belange tussen die vier manlike beskuldigdes.
Lede van die publiek én familielede van die oorledene en die beskuldigdes het van vroegdag af die hofsaal volgepak om te hoor wat Rodrigues en die mans, wat almal skuld ontken, in hul verdediging sou getuig.
’n Mens sou ’n speld in die hofsaal kon hoor val met die aanvang van die verrigtings voordat Simon vir die eerste vuurwerk gesorg het.
Simon het aan Wagley gesê: “Beskuldigde Een (Mfazwe) sluit sy saak. Beskuldigde Twee (Bobo*tyane) sluit sy saak.”
Voordat hy met sy twee ander kliënte kon voortgaan, het Wagley hom in die rede geval en gesê: “Kom ons hoor eers wat Beskuldigde Drie (Rodrigues) gaan doen.”
Adv. John van der Berg, vir Rodrigues, het gesê: “Beskuldigde Drie sluit ook haar saak en sal geen ander getuies roep nie.”
’n Geruis het uit die openbare galery opgeklink. Hofgangers het gesug terwyl van hulle hul misnoeë met dié besluite nie kon inhou nie. Dit is kliphard in die openbare galery bespreek.
’n Doodse stilte het weer oor die hof gehang terwyl almal aandagtig geluister het wat die laaste twee beskuldigdes sou doen.
Simon het gesê: “Beskuldigdes Vier (Gwada) en Vyf (die seun) sluit ook hul saak en sal nie ander getuies roep nie.”
Wagley het daarna die seun se ma geroep om te vra of sy verstaan wat die regsverteenwoordiger gesê het, waarna haar uitbarsting gevolg het.
Rodrigues en die mans het deur die verrigtings net met groot oë na hul onderskeie regsverteenwoordigers gekyk en slegs die besluite bevestig.
Adv. Nicolette Bell en Maria Marshall het om uitstel gevra om hul slotbetoë voor te berei.
Wagley het die saak tot 22 Augustus uitgestel.
08-16-2006, 07:09 AM #1055
Petrolprys kan met 30c/F daal danksy rand, olie
KAAPSTAD. – Danksy die sterk rand en laer oliepryse die afgelope paar dae bestaan die moontlikheid dat petrolpryse in September met sowat 30c per liter kan daal.
Dit kan beteken dat die verhoging van 31c vroeër vandeesmaand weer uitgewis word, en dat petrol aan die kus weer ongeveer R6,50 kan kos. Die besparing in motoriste se sak is R15 per 50-liter-tenk.
Mnr. Mike Schüssler, ’n onafhanklike ekonoom wat ’n daling van 32c voorspel op grond van die huidige syfers, beklemtoon dat dit moeilik is om te voorspel presies hoeveel die daling sal wees omdat die mark baie wisselvallig is.
Die rand was gister tussen R6,83 en R6,87 teen die dollar, vergeleke met die R7,05 wat ’n dollar einde Julie gekos het. Oliepryse was gister laer op $73 per vat, teenoor die rekordvlak van $78,40 op 14 Julie weens vrese oor die uitbreiding van die Libanese konflik na die res van die olieryke Midde-Ooste.
Die moontlike daling in brandstofpryse in September sal uiteraard goeie nuus wees vir verbruikers, wat nou al meer as R7 per liter betaal vir petrol in groot dele van die binneland. ’n Daling in die omgewing van 31c vir petrol sal bloot die skerp styging van 31c op 2 Augustus uitwis. Dan sal petrol steeds 23% of R1,23 meer kos as in Januarie se R5,26 vir 95 oktaan-petrol aan die kus.
08-16-2006, 07:11 AM #1056
Zuma-trust het steeds nie ’n sent belasting betaal
KAAPSTAD. – Die trust wat verlede jaar deur vriende van die afgedankte adjunkpresident mnr. Jacob Zuma gestig is om geld vir die beleërde politikus in te samel, het nog geen sent belasting betaal nie.
Me. Sheila Camerer, DA-LP en woordvoerder oor justisie, het verlede week gesê sy gaan aan die Kommissaris van die Suid-Afrikaanse Inkomstediens (SAID) skryf om vas te stel of die trust as organisasie sonder winsoogmerk geregistreer is.
Die SAID het by monde van sy woordvoerder, mnr. Adrian Lackay, geweier om besonderhede oor die trust se belastingstatus bekend te maak, aangesien dit strydig sou wees met die Inkomstewet se geheimhoudingsvereiste.
Die Burger het egter vertroulik verneem dat die trust nog nie geregistreer is nie. Die trust het wel einde verlede jaar die ontvanger se wetstoepassingstak in KwaZulu-Natal genader om ’n belastingmening.
Luidens dié geskrewe mening, waarvan Die Burger ’n afskrif bekom het, het die trust reeds op 12 Desember verlede jaar opdrag gekry om as belastingbetaler te registreer en opgawes vir die belastingjaar 2006 in te dien. Hy het dit nog nie gedoen nie.
Volgens kenners sou die trust slegs van belasting kwytgeskeld kon word as hy toestemming by die SAID ontvang het om as onderneming in die openbare belang te registreer.
Omdat die trust vir die uitsluitlike doel gestig is om geld vir Zuma se regskoste in te samel, word sy aktiwiteite egter nie as “in die openbare belang” beskou nie.
Mnr. Barnabas Xulu, administrateur van die trust, het die afgelope week vrae hieroor ontduik en bloot gesê hy het toestemming by die ontvanger om die trust as ’n “sake-eenheid” te bedryf.
Xulu het ook op verskeie geleenthede die versekering gegee dat skenkers hul skenkings van belasting sal kan aftrek. Die ontvanger stem egter nie saam nie.
“Hoewel skenkings as kwasi-, eerder as ware skenkings beskou word, kan dit nie teen belasting afgetrek word nie,” lui die geskrewe mening.
Xulu het ook geweier om te sê hoeveel geld die trust sedert sy totstandkoming op 13 Julie 2005 ingesamel het – beloftes op sy webblad om kwartaallikse verslae oor sy geldsake bekend te maak ten spyt.
Kragtens die Inkomstewet moet enige bedryf waarvan die jaarlikse omset meer as R300 000 beloop, registreer om BTW te betaal. Dit trust het dit ook nie gedoen nie.
Die belastingmening self laat ook talle vrae ontstaan.
Volgens mnr. Peter Dachs, belastingspesialis van die regsfirma Sonnenberg Hoffmann en Galombik, is dit “uiters ongewoon” vir die ontvanger om só ’n omvattende (24 bladsye), geskrewe mening te lewer – veral aan ’n onderneming wat nie geregistreer is nie.
Verder wil dit voorkom, het hy gesê, of die KwaZulu-Natalse tak van die SAID uit sy pad gegaan het om redes te vind hoekom die trust nié belasting moet betaal nie. “In die bedryf sou ons hierdie soort argument as baie aggressief beskou – en dan verwag dat dit deur ’n belastingbetaler gevoer word en beslis nie die SAID self nie.”
08-16-2006, 07:15 AM #1057
Hond vermink in ‘satans-ritueel’
JOHANNESBURG. – Nog ’n voorval waarin ’n jeugdige glo ’n dier wreed mishandel het, het gister in Kemptonpark aan die Oos-Rand aan die lig gekom.
Dié keer hou die voorval verband met satanisme.
Volgens supt. Eugene Opperman, woordvoerder van die Oos-Randse polisie, het ’n man van Glen Marais Saterdagoggend vroeg ’n hond aanhoudend hoor tjank.
“Hy het ondersoek ingestel en gesien hoe ’n tiener ’n hond wreed aanval deur hom te skop en te slaan,” het Opperman gesê. Toe die man die tiener konfronteer, het dié glo sy nommerplaat van sy motorfiets afgeruk en weggery.
’n Kenmerkende satanistiese teken is met spuitverf op die hond gespuit en die hond se geslagsdele is afgesny. “Satanistiese tekens en slagspreuke is ook op die muur van ’n sekerheidskompleks in die omgewing gespuit.”
Opperman het gesê satanistiese rituele neem volgens die “satanistiese kalender” in dié gebied toe. “Daar is ’n paar datums waarop rituele regoor die wêreld plaasvind. Laas naweek was dit ‘horrorfind weekend’ en Halloween is ook om die draai.”
Hy het gesê satanistiese groepe is deurentyd met rituele doenig. “Dit gebeur orals, nie net aan die Oos-Rand nie. Satanisme as sodanig is nie ’n misdaad nie, maar die dinge wat daarmee gepaard gaan, soos saakbeskadiging en dieremishandeling, is wel.”
Opperman het die verdagte beskryf as ’n jong man van 16 tot 20 jaar oud met kort bruin hare. Hy het glo op ’n blou-en-wit Conti-motorfiets gery. “Enigiemand wat ons met inligting oor hierdie saak kan help, word versoek om sr.supt. Johan Jacobs by 011 570 9000 te bel.”
08-16-2006, 06:27 PM #1058
Polisie vat wapens, boer voel weerloos
Northam. – ’n Oop teiken vir ’n plaasmoord.
Dit is hoe mnr. Johan Pretorius (43), ’n boer van dié distrik, en sy gesin voel nadat die polisie gister op al sy wapens beslag gelê het.
Pretorius is verlede maand in hegtenis geneem omdat hy glo op sy plaas Kromdraai in dié distrik in Limpopo, op ’n man geskiet het. Hy het verlede maand vlugtig in die Northam-landdroshof verskyn en is op R1 000 borgtog vrygelaat.
Tydens sy verskyning gister het die polisie gesê hulle gaan op sy vier wapens, waaronder jaggewere, beslag lê om ballistiese toetse te doen.
“Ek is woedend. Ons is 13 mense wat verklarings gaan aflê het, wat sê dat ons nie op die plaas was tydens die voorval nie. Nou vat hulle in elk geval my wapens,” het Pretorius gesê.
Pretorius, wat met knoffel boer, se vrou, Ronel, is erg ontsteld omdat sy gereeld alleen op die plaas moet bly.
“Nou het ek nie eens ’n wapen om myself mee te beskerm nie.”
’n Werker van ’n buurplaas beweer Pretorius het op 24 Junie op hom geskiet. Die beweerde voorval het omstreeks 18:00 gebeur.
Pretorius hou vol dat hy op die betrokke dag by sy suster, me. Wilna du Preez, was vir ’n familiebyeenkoms. Hul plaas is sowat 80 km van Pretorius se plaas. “Ons het die aand eers omtrent 22:00 by die huis gekom,” het Pretorius gesê.
Nog ’n boer, mnr. Jan Engelbrecht, is ook daarvan beskuldig dat hy by die voorval betrokke was. Hy was op ’n jagtog in Hoedspruit en het bewys van sy verblyf aan die polisie gelewer. Hy is nie verder vervolg nie.
Mev. Pretorius het gister gesê die polisie het nog nie eens n koeëldoppie gevind van die beweerde skietvoorval nie. “Maar hulle vat nou in elk geval ons wapens.”
Die Pretorius-egpaar sê hulle is diep teleurgesteld. “Ons is onskuldige mense, maar ons word soos misdadigers behandel. Dit tas ons menswees aan,” het mev. Pretorius gesê.
Die Pretorius-egpaar gaan regstappe doen. TLU SA ondersoek ook die saak.
’n Woordvoerder van die polisie, supt. Malesa Ledwaba, het gister gesê die polisie lewer nie kommentaar op sake wat reeds in die hof voorgekom het nie.
08-16-2006, 06:34 PM #1059
Dié kruis bring hulde, onthou en waarsku
’n Huldeblyk, ’n herinnering en ’n waarskuwing.
Dít is die doel agter ’n houtkruis wat gister opgerig is by die plek waar die Kaapse joernalis Megan Herselman (49) twee maande gelede naby die Rivoniaweg-afrit op die N1-suid-hoofweg doodgeskiet is.
Herselman sou gister haar 50ste verjaardag gevier het.
Kort ná Herselman se moord en die aanval op ’n ander motoris het die Johannesburg-polisie erken dié omgewing is ’n misdaadgevaarpunt. ’n Maand later is die Seychellese burger mnr. Clay Pierre-Louis (42) 400 m verder ook doodgeskiet.
“Dit moet ’n teken wees om mense te herinner om versigtig te wees as hulle daar verby ry en hulle te wys waar Megan gesterf het,” het me. Naomi Herselman, haar suster, uit Kaapstad verduidelik.
“Net deur versigtiger en meer bewus te wees kan jy ’n verskil maak en misdaadstatistieke afbring deur te keer dat jy ’n slagoffer word.”
Terwyl werknemers van Doves-begrafnisondernemers die kruis saam met mnr. Gabbi Stais, ’n familievriend, opgerig het, terwyl oggendverkeer verby gedruis het, het twee blitspatrolliemotors daar stilgehou om ondersoek in te stel.
Naomi is beïndruk met die polisie se optrede.
“Elke keer as ek op ’n pad ry en ek sien ’n kruis, wat die plek wys waar iemand dood is in ’n ongeluk, dan ry ek stadiger. Ons wil hê Megan se kruis moet mense bewus maak en sorg dat sy nie vergeet word nie. Dit is ’n huldeblyk aan haar – dat haar lewe nie verniet was nie.”
Die kruis dra Herselman se naam en twee swart strikkies – wat verwys na die Saam teen Misdaad-veldtog wat deur Huisgenoot, You en Drum begin is.
Knopies met swart Megan-strikkies sal volgende Donderdag met elke eksemplaar van dié tydskrifte beskikbaar wees.
Naomi en haar ander suster, Lydia, het eintlik maande gelede beplan om Herselman se 50ste verjaardag ’n groot geleentheid te maak en haar te bederf. “Vanaand (gisteraand) gaan ons twee en my seun bymekaar wees,” het sy gesê.
Speurders probeer steeds op die spoor van Herselman en Pierre-Louis se moordenaars kom, maar niemand is nog aangekeer nie.
08-16-2006, 06:40 PM #1060
Man reeds 226 keer in hegtenis
Lincoln (Nebraska). – Kevin Holder se misdaadrekord is 43 bladsye lank, en strek so ver terug as 1980.
Hy is Sondagoggend vir die 226ste keer in hegtenis geneem ná ’n kort jaagtog, en die polisie het inbreekgereedskap in sy besit gekry. “Lincoln se polisiebeamptes ken hom goed,” het die polisiehoof, Tom Casady, gesê.
Holder se oortredings sluit in die besit van dagga, die verontagsaming van ’n beskermingsbevel, aanranding, verset teen inhegtenisneming, aanranding van ’n polisielid en die besit van kokaïen.
Die persoon met die meeste inhegtenisnemings is Edward Rooks, wat 652 keer aangekeer is. Hy is in 2004 oorlede.